CELEX: C2005/143/45
Language: fi
Date: 2005-06-11 00:00:00
Title: Asia C-176/05: Landesgericht für ZRS Wienin 8.4.2005 tekemällään päätöksellä esittämä ennakkoratkaisupyyntö asiassa KVZ retec GmbH vastaan Itävallan tasavalta (Bundesminister für Land- und Forstwirtschaft, Umwelt und Wasserwirtschaft)

11.6.2005   
            
            
               FI
            
            
               Euroopan unionin virallinen lehti
            
            
               C 143/28
            
         Landesgericht für ZRS Wienin 8.4.2005 tekemällään päätöksellä esittämä ennakkoratkaisupyyntö asiassa KVZ retec GmbH vastaan Itävallan tasavalta (Bundesminister für Land- und Forstwirtschaft, Umwelt und Wasserwirtschaft)
   (Asia C-176/05)
   (2005/C 143/45)
   Oikeudenkäyntikieli: saksa
   Landesgericht für ZRS Wien on pyytänyt 8.4.2005 tekemällään päätöksellä, joka on saapunut yhteisöjen tuomioistuimeen 20.4.2005, Euroopan yhteisöjen tuomioistuimelta ennakkoratkaisua asiassa KVZ retec GmbH vastaan Itävallan tasavalta (Bundesminister für Land- und Forstwirtschaft, Umwelt und Wasserwirtschaft) seuraavaan kysymykseen:
   
               ”1)
            
            
               Kohdistuuko lihaluujauhon siirtämiseen (kauttakuljetukseen tai palauttamiseen) jätteenä — riippumatta siitä, onko se erikseen määriteltyä riskiainesta sisältämätöntä materiaalia — neuvoston asetuksen N:o 259/93 (jätteiden siirroista annettu asetus) mukainen ilmoitusvelvollisuus?
               Jos näin on,
            
         
               2)
            
            
               Jääkö lihaluujauhon siirtäminen — riippumatta siitä, onko se erikseen määriteltyä riskiainesta sisältämätöntä materiaalia — jätteiden siirroista annetun asetuksen soveltamisen ulkopuolelle kyseisen asetuksen 1 artiklan 2 kohdan d alakohdan nojalla?
               Jos toiseen kysymykseen vastataan kieltävästi:
            
         
               3)
            
            
               Onko sellaisen lihaluujauhon siirtäminen (kauttakuljetus tai palauttaminen),
               
                           a)
                        
                        
                           joka ei sisällä erikseen määriteltyä riskiainesta tai
                        
                     
                           b)
                        
                        
                           joka sisältää erikseen määriteltyä riskiainesta (joka on EY:n sivutuoteasetuksessa N:o 1774/2002 luokiteltu ’luokkaan 1 kuuluvaksi ainekseksi’),
                        
                     jätteiden siirroista annetun asetuksen 26 artiklan 1 kohdan a ja b alakohdan mukaan lainvastaista, jos asianomaisille viranomaisille ei ole tehty ilmoitusta ja heiltä ei ole saatu lupaa, sillä perusteella, että kyseessä on jätteiden siirroista annetussa asetuksessa tarkoitettu jäte?”